APROBACIÓN DEFINITIVA ORDENANZA MUNICIPAL REGULADORA DO ORNATO PÚBLICO, LIMPEZA VIARIA, PARQUES E XARDÍNS E OUTROS ESPAZOS PÚBLICOS
ADMINISTRACIÓN LOCAL — Municipal — Arbo (Ordenanzas e Regulamentos, 05/10/2020)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio da Ordenanza Municipal Reguladora do Ornato Público, Limpeza Viaria, Parques e Xardíns e outros Espazos Públicos do Concello de Arbo adoptado en sesión celebrada o día 26 de xuño de 2020, cuxo texto íntegro se fai público en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local: A presente ordenanza municipal reguladora do ornato público e a limpeza viaria, parques e xardíns e outros espazos públicos, ten por obxecto regular, dentro da esfera das competencias municipais, o ornato público e a limpeza das vías, establecendo unhas normas xerais de actuación ao respecto, así como un sistema de infraccións e sancións para o caso de incumprimento. Con iso, preténdese facer do municipio de Arbo un lugar máis hixiénico, máis limpo e habitable, de xeito que os veciños poidan colaborar e ser partícipes da mellora hixiénica que o aumento e crecemento continuo do Concello require. A razón desta ordenanza é, esencialmente, orientar, informar e, no seu caso, sancionar ao cidadán, no seu desenvolvemento cotián no medio en que está inserto, no ámbito municipal, en todo o relativo á limpeza viaria, así como, a través dunha maior concienciación cidadá, colaborar para que o noso municipio permaneza limpo, evitando con iso que os custos da limpeza viaria se disparen por ter que recorrer a un aumento desorbitado dos medios. O Concello de Arbo, non dispoñía dunha ordenanza que regulase os distintos aspectos da actividade de publicidade exterior e para tal efecto encargouse a redacción da presente norma que servirá para os fins indicados. Así pois, o Concello de Arbo, no exercicio das potestades regulamentaria e de autoorganización, aproba a seguinte ordenanza: A presente ordenanza ten por obxecto a regulación, dentro do ámbito das competencias do Concello de Arbo, daquelas actividades dirixidas á limpeza das vías e espazos públicos, fomentando actitudes encamiñadas á eliminación da sucidade e ao mantemento do ornato público e da limpeza en todo o termo municipal. Prevé ademais a protección dos bens de titularidade municipal e de todas as instalacións e elementos que forman parte do patrimonio do Concello. Regular as condicións ás que terán que someterse as instalacións e actividades de publicidade exterior, calquera que sexa o sistema utilizado para a transmisión da mensaxe publicitaria, coa finalidade de compatibilizar a actividade publicitaria coa protección e a mellora da paisaxe urbana e da imaxe do Concello de Arbo. Todos os veciños deben cumprir as prescricións contidas na presente ordenanza e nas normas complementarias que no seu caso se diten.1.— A regulación da presente ordenanza atínxese aos principios do artigo 45 da Constitución española; arts.25 e 26 da Lei 7/85, de 2 de abril, reguladora das bases do réxime local, respecto da obriga de velar por un medio axeitado para o desenvolvemento da persoa, e de prestar os servizos de limpeza viaria.2.— Art.4.1. a) da Lei 7/85, de 2 de abril, reguladora das bases do réxime local; art.6.1. a) da Lei 5/97, de 22 de xullo, de administración local de Galicia; e art.4.1. a) do Real decreto 2568/86, de 28 de novembro, respecto das potestades regulamentaria e de autoorganización.3.— Art.4.1. f) da Lei 7/85, de 2 de abril, reguladora das bases do réxime local, e Título XI introducido pola Lei 57/2003, de 16 de decembro, de medidas para a modernización do goberno local, sendo de aplicación supletoria, para a súa substanciación, o procedemento previsto nas Leis 39/2015, de 1 de outubro, de procedemento administrativo común das administracións públicas, e principios recollidos na Lei 40/2015, de 1 de outubro, de réxime xurídico do sector público.4.— Lexislación sectorial. Lei 1/1995, de 2 de xaneiro, de protección ambiental de Galicia. Lei 10/2008, de 3 de novembro, de residuos de Galicia. Lei 22/2011, de 28 de xullo, de residuos e solos contaminados.1.— Para os efectos da presente ordenanza, enténdese por vía pública os paseos, rúas, avenidas, prazas, beirarrúas, xardíns, zonas verdes e demais bens de propiedade municipal destinados directamente ao uso común xeral dos veciños, quedando, por tanto, excluídas as urbanizacións privadas, xardíns particulares, pasaxes pechadas, patios interiores, solares privados, accesos a garaxes, galerías comercias e similares, nos que a limpeza é responsabilidade dos particulares, sexa en propiedade única, compartida ou en réxime de propiedade horizontal. O Concello de Arbo exercerá o control da limpeza destes elementos, e poderá obrigar no seu defecto ás persoas responsables, independentemente das sancións a que dera lugar a súa actuación.2.— Así mesmo, quedan excluídos do ámbito desta ordenanza os terreos ou bens que, aínda sendo de propiedade municipal, estean sometidos a un uso común especial ou a un uso privativo por particulares, entidades públicas ou privadas ou outras administracións públicas, logo das correspondentes licenzas e concesións, respectivamente. Para os efectos da presente ordenanza, entenderanse: A limpeza da rede viaria pública, tanto de tránsito rodado como peonil, será realizada polos servizos municipais a través das formas de xestión que acorde o Concello de Arbo conforme a lexislación en vigor. A limpeza das rúas, espazos e terreos de dominio particular levarase a cabo polos seus donos, seguindo as directrices que marque o Concello para acadar niveis adecuados de hixiene. As comunidades de propietarios ou quen habite o inmoble ou inmobles lindeiros están obrigados a manter limpos os patios de luces, patios de quinteiro ou calquera espazo sen edificar anexos ao edificio, sexan comúns ou propios, rexéndose para o efecto polas súas normas estatutarias e, no seu defecto, pola directrices do Concello, non podendo en ningún dos casos contradicir a presente ordenanza. A limpeza de solares e outros terreos de propiedade particular que se atopen en solo urbano e non estean incluídos no artigo anterior corresponderá, igualmente, á propiedade. O cumprimento da obriga de manter limpos os terreos non exime de levar a cabo o seu valado ou peche, conforme coa normativa urbanística e demais disposicións sobre réxime do solo. En canto a limpeza e xestión de biomasa nos terreos de natureza rústica resultarán de aplicación as previsións contidas na normativa de defensa e prevención dos incendios forestais. Os residuos incluídos na recollida de lixo domiciliaria, depositaranse en envases non retornables e resistentes, separando adecuadamente a materia orgánica da inorgánica, depositando cada unha no colector correspondente. Cartón, papel e vidro depositaranse nos colectores dispostos para o efecto. No caso de cartóns, embalaxes e caixas depositaranse convenientemente pregados. Queda prohibido o deposito de residuos na vía publica ou o carón do colector. Queda prohibida calquera operación que poida ensuciar as vías e espazos libres públicos, e, en especial: 1.— Quen estea ao fronte de quioscos ou postos autorizados na vía pública están obrigados a manter limpo o espazo no que desenvolven o seu cometido e as súas proximidades durante o horario en que realicen a súa actividade, e deixalo no mesmo estado unha vez finalizada.2.— A mesma obriga incumbe aos donos de cafés, bares e establecementos análogos en canto á superficie que ocupen con veladores, mesas, cadeiras, etc., así como da beirarrúa correspondente á lonxitude da súa fachada. Todo o mobiliario empregado deberá ser retirado da vía pública unha vez expirado o prazo da correspondente licenza municipal.3.— Os titulares dos establecementos, quioscos ou postos, deberán instalar e manter pola súa conta as papeleiras necesarias. A recollida dos residuos acumulados nelas realizarase polo titular do establecemento. Os propietarios ou condutores de vehículos que transporten terras, entullos, materiais pulverulentos, áridos, formigón, cartóns, papeis ou materiais similares, terán que tomar cantas medidas sexan precisas para cubrir tales materiais durante o transporte e evitar que pola súa natureza ou pola velocidade do vehículo ou do vento caian sobre a vía pública os materiais transportados. Así mesmo, antes de saír das obras, graveiras, etc., terán que lavarse os baixos e rodas dos vehículos para impedir que ensucien as vías públicas, mediante calquera sistema de lavado, podendo os servizos técnicos municipais esixir o uso doutro sistema que se considere máis efectivo. Os vehículos destinados aos traballos de construción, darán cumprimento ás prescricións que se establecen sobre transporte e vertido de terras e entullos. Queda prohibido o transporte de formigón con vehículo formigoneira sen levar pechada a boca de descarga cun dispositivo que impida o vertido de formigón na vía pública. Prohíbese limpar as formigoneiras na vía pública. Finalizadas as operacións de carga descarga, saída ou entrada a obras, almacéns, etc., de calquera vehículo que poida producir sucidade na vía pública, o persoal responsable das citadas operacións, e subsidiariamente, os titulares dos establecementos e obras onde se efectuaran e, en último termo, o propietario ou o condutor do vehículo, limparán a vía pública e os elementos desta que se tiveran ensuciado, así como retirarán os materiais vertidos. As persoas mencionadas no apartado anterior, e pola mesma orde, serán as responsables das infraccións e dos danos que delas se deriven. Cando se realicen pequenas obras na vía pública, os materiais sobrantes e entullos terán que ser retirados dentro das vinte e catro horas seguintes á terminación dos traballos, deixándoos entre tanto debidamente amoreados para non perturbar a circulación de persoas e vehículos. Cando pola entidade das obras, estas requiran da utilización de colectores para almacenaxe de entullos, a vía pública estará libre destes elementos durante os fins de semana e festivos, para o que os colectores e provisións de material deberán retirarse antes das 19:00 horas do venres ou do día anterior ao festivo correspondente, e, en todo caso, dentro das vinte e catro horas seguintes á finalización dos traballos. En todo caso a vía pública deberá quedar libre de toda maquinaria utilizada para a realización das citadas obras, respectándose o horario prescrito anteriormente. Superado o termo de vinte e catro horas, previa a instrución do correspondente expediente, os materiais abandonados na vía pública adquirirán o carácter de propiedade municipal, sen que o responsable poida reclamar ao Concello polas perdas ocasionadas na eliminación destes materiais, e sen prexuízo da taxa fiscal a aplicar pola prestación do correspondente servizo, nin das sancións que sexan aplicables. Cando se trate de obras na vía pública, independentemente das medidas de seguridade viaria, deberán instalarse valos debidamente sinalizados nos que se reflectirá o nome da empresa contratista e/ou promotora, así como elementos de protección da obra e tubos para a carga e descarga de materiais e produtos de derriba, que deberán reunir as condicións necesarias para impedir a sucidade na vía pública e que se causen danos a persoas ou cousas. Cando se trate de edificios en construción, rehabilitación, reforma ou derribo, será o contratista da obra o responsable da limpeza da vía pública, así como da limpeza de camiños e rúas en todo o percorrido polo termo municipal, que efectúen os vehículos adscritos á obra. Os cans que circulen por vías publicas deberán ir acompañados e conducidos mediante correa, cadea ou cordón. Os cans potencialmente perigosos e os cruces de primeira xeración deberán circular ademais provistos do correspondente bozal. As persoas que conduzan cans u outros animais polas vías e espazos públicos deben impedir que estes ensucien en calquera lugar destinado ao tránsito de peóns. No caso de que as deposicións dos animais se realicen na vía pública, a persoa que conduza o animal está obrigada á súa retirada, limpeza e depósito en colectores de materias orgánicas. Os propietarios son directamente responsables dos danos ou afeccións a persoas ou cousas e de calquera acción que ocasione a sucidade nas zonas publicas, producida por animais da súa pertenza. En ausencia do propietario, será responsable subsidiario a persoa que conduce o animal no momento de producirse a acción infractora Os propietarios das fincas, vivendas e establecementos ou subsidiariamente, os titulares, están obrigados a mantelas nas debidas condicións de seguridade, limpeza e ornato público. As comunidades de propietarios dos edificios ou os propietarios de fincas, vivendas e establecementos están obrigados a manter limpas e en bo estado as fachadas, os rótulos de numeración dos portais, as medianeiras descubertas, as entradas, as escaleiras de acceso e, en xeral, todas as partes dos inmobles que sexan visibles dende a vía pública. Os propietarios (particulares ou promotores e construtores) dos baixos deberán pechalos debidamente, con ladrillo ou bloque, levando a cabo o seu recebado, salpicado e en todo caso pintado. Para estes efectos, os propietarios deberán proceder aos traballos de mantemento, limpeza, recebado e estucado, cando por motivos de ornato público sexa necesario ou o ordene a autoridade municipal, logo do informe dos servizos municipais competentes. No caso de incumprimento dos apartados anteriores, e logo do trámite de audiencia, o Concello requirirá aos responsables para que no prazo que se lles sinale realicen as obras u operacións necesarias. Cando se realicen limpezas de escaparates, portas, toldos, etc., adoptaranse precaucións para non causar molestias aos transeúntes nin ensuciar a vía pública. Si se ensuciase por tal motivo, os donos do inmoble limparán os residuos. Iguais precaucións terán que adoptarse para a limpeza de balcóns e terrazas, así como para o rego de plantas instaladas neles. Co obxecto de manter as condicións de limpeza que esixen o ornato e a estética do municipio, queda prohibido: 1.— As fachadas o espazos visibles dende a vía pública das edificacións deberán manterse axeitadas e en boas condicións, mediante a limpeza, pintura, reparación ou reposición dos seus materiais de revestimento.2.— O deber de conservación das fachadas ou espazos visibles dende a vía pública das edificacións nas adecuadas condicións de ornato público reguladas nesta Ordenanza esténdese a calquera dos seguintes elementos arquitectónicos: 3.— Con carácter xeral establécense as seguintes prescricións: Neste punto deberá proceder a axustarse o estipulado no P. X. O. M e na Lei do Solo de Galicia Corresponde aos propietarios a limpeza das beirarrúas, paisaxes, calzadas, prazas, etc., das urbanizacións de dominio e uso privado. Será tamén obriga dos propietarios a limpeza dos patios interiores de quinteiro, as fincas particulares, as galerías comerciais e similares. Dende as fincas particulares, non pode sobresaír á vía pública ningunha clase de vexetación ou maleza. O Concello exercerá o control e inspección do estado de limpeza dos elementos obxecto dos apartados anteriores, e poderá requirir aos responsables para a súa limpeza, de acordo coas instrucións que para o efecto diten os servizos municipais. Os propietarios de fincas deberán mantelas libres de refugallos e residuos, e nas debidas condicións de salubridade, hixiene, seguridade e ornato público. A prescrición anterior inclúe a esixencia da súa desratización e desinfección. Os solares sen edificar valaranse convenientemente co recuamento e alturas que marque o Plan xeral de ordenación municipal, co fin de manter as condicións adecuadas de seguridade e salubridade.20.1. Establecementos Os propietarios ou titulares de inmobles coidarán de manter limpas as paredes ou fachadas de calquera tipo de anuncio que non sexa o específico dunha profesión ou actividade mercantil. A colocación de carteis, rótulos de establecementos ou anuncios realizarase na forma que se estableza na autorización ou licenza municipal que se outorgue ao respecto. A colocación de carteis, rótulos de establecementos ou anuncios deberán reunir as seguintes condicións de ornato público: 20.2. Publicidade en Período Electoral Todo o que se refira a publicidade electoral dos comicios legalmente convocados, o concello limitarase a informar á Xunta Electoral de Zona dos espazos dispoñibles para cartelería e bandeirolas. A concesión da autorización municipal para os elementos publicitarios aquí definidos, levará implícita a obriga polo solicitante de limpar os espazos da vía pública que se tiveran ensuciado, e de retirar dentro do prazo establecido, todos os elementos publicitarios que se tivesen utilizado e os seus correspondentes accesorios. Queda totalmente prohibida a publicidade electoral incontrolada a base de carteis, pegatinas, etiquetas, panfletos, etc. que queden pegados directamente sobre parámetros de edificios, monumentos, árbores, obras e vías públicas e elementos de mobiliario urbano. Terminado o período electoral, os partidos políticos deberán retirar os elementos publicitarios subsistentes. En caso de non facelo no prazo de 10 días, previo oportuno requirimento o farán os servizos municipais correspondentes a costa do partido político anunciante.20.3. Festas Populares e Tradicionais A alcaldía poderá adoptar as disposicións especiais que considere oportunas para regular a publicidade durante as festas populares, de tal maneira que cause os menores inconvenientes aos intereses dos cidadáns. En calquera caso queda prohibido a utilización de publicidade nos lugares enumerados nesta ordenanza no artigo 20.4. As pancartas e bandeirolas deberán ser retiradas pola entidade anunciadora (empresa, comisión de festas, partido político, etc.) no prazo máximo de cinco días dende que finalizase o prazo para o que foron colocadas (periodo eleitoral, data da festa, etc.). De non facelo nun período de 10 días dende a realización do evento, serán retiradas polos servizos municipais, imputándose aos responsables os custos correspondentes ao servizo prestado, sen prexuízo da imposición das sancións a que houbese lugar. A colocación de carteis, pancartas, bandeirolas, panfletos, e calquera outra actividade publicitaria das reguladas no presente título, esta suxeita á comunicación previa ao concello.20.4. Prohibicións Expresas Prohíbese a colocación de carteis, bandeirolas, rótulos, adhesivos, así como calquera outro elemento publicitario ou de comunicación: Prohíbese toda clase de pintadas na vía pública, tanto sobre os seus elementos estruturais, calzadas, beirarrúas e mobiliario urbano, como sobre os muros, paredes, estatuas, monumentos e calquera elemento externo. Prohíbese esparexer e tirar sobre a vía pública toda clase de panfletos ou materiais similares, así como a súa colocación en parabrisas de vehículos ou calquera outro soporte similar. Nas novas promocións de vivendas, os buzóns para publicidade situados na parte exterior dos portais contarán cun mecanismo que impida a súa saída de dito buzón e caída ou depósito na vía pública. Os servizos municipais correspondentes limparán os espazos públicos que se tiveran visto afectados pola distribución ou dispersión de panfletos ou folletos, imputando aos responsables o custo dos servizos extraordinarios prestados, sen prexuízo da imposición das sancións que correspondan.1.— Prohíbese depositar na vía pública toda clase de entullos ou refugallos procedentes de obras de construción e remodelación de inmobles, ou de obras realizadas no seu interior.2.— Igualmente, queda prohibido almacenar na vía pública, fóra dos límites dos valos protectores de obras, o material de construción.3.— Os residuos e materiais a que se refire o presente artigo só poderán ser almacenados na vía pública utilizando colectores adecuados ao cumprimento da normativa aplicable, e na forma e condicións autorizadas polo Concello.4.— Os colectores para obras serán retirados da vía pública: Queda prohibido o abandono en espazos públicos de mobles, electrodomésticos e demais pertenzas. As persoas que desexan desprenderse de tales elementos comunicarano ao Concello, que lles orientará sobre o procedemento a seguir para a súa eliminación.1.— As responsabilidades derivadas do incumprimento das obrigas sinaladas nesta ordenanza serán esixibles non só polos actos propios, senón tamén polos daquelas persoas e animais polos que se deba responder nos termos previstos no Código Civil.2.— Cando se trate de obrigas colectivas como uso, conservación e limpeza de zonas comúns, etc., a responsabilidade será atribuída á respectiva comunidade de propietarios ou habitantes do inmoble cando non estea constituída.3.— Cando se causen danos a terceiros como consecuencia da actuación das entidades que, no seu caso, realicen a xestión indirecta do servizo, estarase ao establecido na lexislación de contratos das administracións públicos e pregos de cláusulas administrativas e prescricións técnicas que rexan o expediente de contratación. O Concello responderá directamente dos danos e prexuízos causados aos particulares nos seus bens e dereitos como consecuencia do funcionamento dos servizos públicos ou da actuación das súas autoridades, funcionarios ou axentes, nos termos establecidos na lexislación xeral sobre responsabilidade administrativa. As infraccións á presente ordenanza clasifícanse en leves, graves e moi graves: As sancións que se poderán impoñer pola comisión das infraccións indicadas, serán: Todo isto sen prexuízo de esixirlles aos responsables da infracción, se fose o caso, que realicen os traballos de eliminación do lixo ou sucidade xerada e que indemnicen os danos causados. Para a imposición das sancións que puideran derivarse desta ordenanza, estarase ao procedemento establecido na Lei 9/2015, de 1 de outubro, de procedemento administrativo común das administracións públicas e principios recollidos na Lei 40/2015, de 1 de outubro, de réxime xurídico do sector público. Segundo o establecido no artigo 30 da Lei 40/2015, de 1 de outubro, de réxime xurídico do sector público, as infraccións leves prescribirán aos seis meses, as graves aos dous anos e as moi graves aos tres anos As sancións que poidan impoñerse en cumprimento do disposto nos artigos anteriores, serán independentes das que poidan proceder como consecuencia da vulneración das disposicións sectoriais aplicables en materia urbanística, medioambiental, etc., das indemnizacións de danos e prexuízos a prol de terceiros que procedesen, ou das accións de diferente natureza que a Corporación poida exercitar ao respecto. As responsabilidades e sancións mencionadas tramitaranse e executaranse, no seu caso, por vía executiva. Primeira.— No non previsto na presente ordenanza, estarase ao disposto no Título XI da Lei 7/85, de 2 de abril, reguladora das bases do réxime local, na Lei 39/2015, de 1 de outubro, de procedemento administrativo común e das administracións públicas e Lei 40/2015, de 1 de outubro, de réxime xurídico do sector público, sen prexuízo da aplicación da lexislación sectorial na materia. Segunda.— En aplicación da presente ordenanza, os actos e acordos municipais que poñan fin á vía administrativa poderán, logo do recurso de reposición, ser impugnados ante a xurisdición contencioso–administrativa, sen prexuízo do posible exercicio doutras accións que procedan ante a xurisdición competente. Terceira.— A presente ordenanza entrará en vigor unha vez se teña publicado integramente o seu texto no Boletín Oficial da Provincia e teña transcorrido o prazo previsto no art.65.2 da Lei 7/85 de 2 de abril, reguladora das bases do réxime local. Contra a presente ordenanza poderá interpoñerse directamente recurso contencioso – administrativo ante o órgano de tal xurisdición e no prazo que establece a Lei 29/1998, de 13 de xullo, reguladora da xurisdición contencioso–administrativa.” O Alcalde – Horacio Gil Expósito Documento asinado dixitalmente